Ma yella deg tullist « Tadyant ineqqen», amsawal-ines d aniri, am tullisin-nni i yezrin. Yules-d taḥkayt n Fariza d taqcict izewṛen di leqraya, tessen yiwen n uṛumi s ttawil n anternet qqaren-as Salvadur, yessamen-itt ad tt-yaɣ tuɣal testeqneɛ ula d imawlan-is .Fariza truḥ ɣer tmurt n Fransa, maca dinna tettwakellex, ikellex-itt Salvadur i yessenzen akk leğwareḥ n tfekka-ines. Amedya: «Aglaway yemɣi-d deg ufus-is, neɣ d nettat i yeẓẓan iman-is deg yiger-is (...) Fariza teẓwer deg ulmud-is d tin yessnen tutlayt tafransist amzun di Fransa i d-tekker»sb83.